Noelia López

Noelia López Vidal (Lebrija, Sevilla, Espainia, 1986ko abuztuaren 21a) sevillar modeloa, telebista aurkezlea eta enpresaburua da.   Supermodelo 2007 reality show saioaren bigarren edizioaren irabazlea izan zen.

Biografia 
Lebrijan (Sevilla) jaio zen, eta Virgen del Castillo BHIn ikasi zuen. Irakasletzan diplomatua da, Entzumenean eta Hizkuntzan espezializatua, Cadizko Unibertsitatean.

Ibilbidea 
Sevillar modeloa da, Supermodelo 2007 reality espainiarraren bigarren edizioaren irabazlea (Alba Carrillok ere parte hartu zuen edizio horretan). Sevillarrak bere jarrera eta egoten jakiteagatik nabarmendu zen. Arrakasta izan zuen lehiaketa horretan. Hamabi lagunek lehen finalista aukeratu zuten galan. Bere ahalegin eta pertseberantziarekin, epaimahaiaren errespetua eta entzuleen maitasuna irabazten jakin zuen, azken aukeraketan parte erabakigarria izan zena. 2007ko Supermodelo saioaren ondoren, kontratu bat sinatu zuen Elite Model Look-ekin, eta Espainiako ordezkaria izan zen Elite Model Look-en.

Harrezkero modaren munduan dihardu. Beste herrialde batzuetan bizi izan da, hala nola, Frantzian, Italian edo Alemanian. Profesional handiekin lan egiten du. Nabarmentzeoak dira publizitateko lanak  (Martini, Coca-cola, Cuetara, Rexona...).

Noeliak modako hainbat kanpainatan parte hartu du: Gel inter Chilly, Alain Afflelou Eyewear, BES, Coca Cola + Martini 'Chispazo', Coco, Cuétara, El Corte Inglés, Engarce, Jorge Blanco Couture, Speedo, Strena, Velmont. Besteak beste, modako ibiltokietan edo pasareletan lan egin du modako hainbatentzat: Sara Coleman, Custo Barcelona, Francis Montesinos, Sergio Vidal, TOT-LLAMADO, Diane Von Furstenberg, Hannibal Laguna Bridal, Joaquim Verdú Bridal, La Perla, Rappido, Rosa Clara, YolanCris... 2007ko abenduko D00 (Doblecero) aldizkari espainiarraren azalean agertu zen. David Bustamante kantari espainiarraren "Al filo de la irrealidad" bideoaren protagonista izan zen. 2010eko azaroan DT aldizkariaren azalean atera zen. 2011n, Natalia artistaren "Indomita" gaiaren bideoklipean parte hartu zuen. Moda-blog bat du Antena 3en web orrian. Astero idazten eta erakusten ditu argazkiak, modaren ikuspegi desberdinetatik.

Modan dagoen espainiar erreferenteetako bat da, Espainiako enpresen katalogo garrantzitsuenak jarraitzen dituelako.

Sergio Contreras kantariaren "Princesa de mi cuento" abestiaren bideokliparen protagonista izan da.

2013. urtean, Cuatro Expedicion imposible telerrealitate lehiaketan parte hartu zuen. 12 etapa gainditu ondoren, finalera iritsi zen, eta Felipe López Ferreiro igerilari ohia, bere lehiakide-bikotekidearekin batera, lehen edizioaren irabazlea izan zen.

2014ko urtarrilean hasi zuen bere ibilbide profesionala telebistan, ordukoan Andaluziako Canal Sur kanalaeko La Tapa es Nuestra saioko erreportari lanetan jardun zuen.

2020an Omar Montesen bideoklipa egin zuen, Arce ft-ren Tinder.

2021ean moda munduar utzi barik, Margarito Bar ireki zuen lagun batzuekin batera.

2022an, Lopezek A toda costa aurkeztu zuen, Canal Sur kateko saioa.

Lanak

Bideoklipak 

 David Bustamanteren Al filo de la irrealidad (2007)
 Nataliaren Indomita (2011)
 Sergio Contrerasen Nire ipuineko printzesa (2014), 
 Omar Montesen Arce ft-ren Tinder (2020).

Telebista 

 Supermodelo 2007 (2007), Cuatron. Lehiakidea eta irabazlea.
 Expedición imposible, (2013), Cuatron. Lehiakidea eta irabazlea.
 La tapa es nuestra (2014) Canal Sur kanalean. Erreportaria.
 Todo va bien (2015) Cuatron. Laguntzailea.
 Los Gipsy Kings, (2016) Cuatron. Gonbidatua.
 Aquellos maravillosos años, (2019) Telemadrid. Laguntzailea
 A toda Costa, (2023) Canal Sur. Aurkezlea

Bizitza pertsonala 
Jose Antonio Reyes futbolariarekin bi alaba izan zituen. 2019an hil zen bikotea istripu batean.

Bitxikeriak 
Cuatroko programan parte hartu zuen: Expedición imposibe (Marokoko Erresuma), Elisabeth Reyesekin batera, talde urdinean. Egonezina zela eta lehiakideak utzi egin zuen saioa eta Felipe López igerilari ohiarekin batera parte hartzen amaitu zuen, talde morean, eta programaren amaieran garaipena lortu zuen. Ederrenaren saria irabazi zuen Expo Belleza Andalucía 2012 urteko lehiaketan.

Sariak eta aintzatespenak 

 2007an Supermodelo 2007 Lehiaketa irabazi zuen.
 2012an Expo Belleza Andalucía 2012 lehiaketa irabazi zuen.
 2013an Cuatro kateko Expedición imposible saioa irabazi zuen Felipe López Ferreiro igerilari ohiarekin batera.

Erreferentziak

Kanpo estekak 

Sevillarrak
Emakume modeloak